คุณครับผมเจอตุ่มที่ปลายอวัยวะเพศที่ผ่านมาผมก็ไม่ได้สังเกตุ แต่พึ่งมาสังเกตุแล้วเจอหลังมีเพศสัมพันธ์กับแฟนแบบไม่ป้องกัน1วัน ตุ่มมี1ตุ่มขนาดเล็กแต่ไม่มากมีสีที่บอกยากบางครั้งดูก็สีขาวบางครั้งดูก็สีเหมือนปลายอวัยวะเพศ ผมกลัวว่าจะเป็นโรคติดต่อทางเพศสัมพันธ์ครับ ตอนนี้ผ่านมา3วันแล้วก็ไม่ได้มีอาการผิดปกติ ไม่เจ็บ ไม่คัน ไม่ปวด ปัสสาวะก็ไม่แสบขัด ตอนนี้ก็กังวลมาก เพราะกลัวว่าพ่อ,แม่ทั้งสองฝ่ายจะรู้ และถ้าไปตรวจที่โรงพยาบาลก็ไม่กล้า เงินค่ารักษาก็กลัวว่าจะแพงไป อยากทราบว่าตุ่มนี้คือตุ่มอะไรครับมันเป็นมาตั้งแต่เกิดรึป่าว หรือพึ่งมาเป็นหลังมีเพศสัมพันธ์1วัน
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5.ตุ่มจากซิฟิลิซ มักเป็นตุ่มแข็งเดี่ยวๆขอบชัด ไม่เจ็บ6.การติดโรคติดต่อทางเพศสัมพันธ์อื่นๆเช่นหนองในแท้ หนองในเทียม มักเป็นตุ่มหนอง หรือมีปัสสาวะแสบขัดและมีหนองปนร่วมด้วยการวินิจฉัยต้องอาศัยการตรวจร่างกายร่วมกับนำสารคัดหลั่งจากตุ่ม (ถ้ามี) ไปตรวจทางห้องปฏิบัติการเพิ่มเติมว่าเป็นอะไรแนะนำถ้าตุ่มยังเป็นเรื้อรังไม่หาย เจ็บ ปวด บวม มีหนองไหล มีไข้ ปัสสาวะแสบขัด ควรไปพบแพทย์เพื่อให้ได้การวินิจฉัยค่ะ ถ้าพบว่าเป็นโรคติดต่อทางเพศสัมพันธ์ควรนำผู้ที่มีเพศสัมพันธ์ด้วยไปรักษาด้วยกันนะคะการดูแลตัวเองเบื้องต้น ไม่ไปแกะตุ่ม งดการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง และถ้าจะมีเพศสัมพันธ์ครั้งหน้าควรใช้ถุงยางอนามัยเพื่อป้องกันโรคติดต่อทางเพศสัมพันธ์ค่ะ